stanford-oval/wikipedia huggingface dataset:
Roxus

| Roxus |
| --- | --- |
 Yhtye vuonna 1991
Tiedot
Toiminnassa:  1987–1994
Tyylilaji:  hard rock
Kotipaikka:   Melbourne, Victoria
Laulukieli:  englanti
Jäsenet:  Juno Roxas, laulu   Dragan Stanic, kitara   John Nixon, basso   Darren Danielson, rummut    Andy Shanahan, kosketinsoittimet  
Entiset jäsenet:  Joe Cool, kitara  
Levy-yhtiö:  Savage Records  
Infobox OKNimi-testi OK: 
Roxus oli australialainen hard rock -yhtye, joka nautti suosiota 1990-luvun alkupuolella, varsinkin kotimaassaan.
Historia

Roxus -yhtyeen perustivat vuonna 1987 laulaja Juno Roxas, kitaristi Joe Cool, basisti John Nixon, rumpali Darren Danielson ja kosketinsoittaja Andy Shanahan. Jo alkuaikoina yhtye teki paljon live-esiintymisiä ja sai paljon seuraajia. Vuonna 1989 Roxus avasi Bon Joville ja Poisonnille heidän Australian -kiertueilla. Samana vuonna Cool jätti yhtyeen ja hänet korvasi Dragan Stanic. Stand Back ja Body Heat olivat yhtyeen ensimmäiset singlejulkaisut marraskuussa 1989.
Kun Warrant oli kiertueella Australiassa vuonna 1991, Roxus lämmitti heitä. Yhtyeen debyyttialbumi Nightstreet julkaistiin myös tuolloin. Nightstreet menestyi todella hyvin kotimaassa ja nousi sijalle 5. ARIA Charts -listalla. Single Where Are You Now sai paljon radiosoittoa ja oli yksi menestyneimmistä singleistä 1990-luvun alussa Australiassa. Roxas työskenteli yhtyeen parissa vielä muutaman vuoden, mutta sen jälkeen Roxus hajosi lopullisesti.
Diskografia > Studioalbumit

Nightstreet (1991)
Diskografia > Singlet

Stand Back (1989)
Body Heat (1989)
Where Are You Now (1991)
Bad Boys (1991)
Jimi G (1991)
Aiheesta muualla

Allmusic - Roxus (Arkistoitu – Internet Archive)
Rutulit

Rutulit (ven. Рутульцы tai рутулы) ovat pieni kaukasialaisiin kansoihin kuuluva kansa Dagestanin (Venäjän) ja Azerbaidžanin rajaseudulla Itä-Kaukasiassa. Vuoden 2002 väestönlaskennan mukaan Venäjällä, pääasiassa Dagestanissa, oli 29 929 rutulia (12 000 vuonna 1970). Rutulien puhuma rutulin kieli kuuluu lezgiläisiin kieliin. Uskonnoltaan rutulit ovat muslimeja. Rutulit eivät etnisesti ja kulttuurisesti eroa kovinkaan paljon muista lezgiläisistä kansoista. Rutulien tärkein elinkeino on karjankasvatus (lähinnä lampaita), maanviljely ja puutarhanhoito.
Aiheesta muualla

rutulia.com — Rutul kansallinen web
Rutu Modan

| Rutu Modan |
| --- | --- |
 Rutu Modan vuonna 2008.
Henkilötiedot
Syntynyt: 1966 Tel Aviv, Israel
Kirjailija
Tyylilajit:  sarjakuva
Aiheesta muualla
Löydä lisää kirjailijoitaKirjallisuuden teemasivulta
Rutu Modan (s. 1966 Tel Aviv) on israelilainen sarjakuvapiirtäjä ja kuvittaja. Hänen tunnetuimpiin sarjakuvateoksiinsa kuuluvat Exit Wounds (2007) ja The Property (2013), joista kumpikin sai Eisner-palkinnon. Myös hänen albuminsa Tunnel (2021) on saanut tunnustusta.
Sarjakuvissaan Modan usein tutkii perhesuhteita sekä politiikan ja sodan vaikutusta yksilöihin. Hänen piirrosjälkensä muistuttaa selkeine viivoineen ligne claire -tyyliä.
Modan opiskeli Bezalel Academy of Art and Design -taidekorkeakoulussa, ja on toiminut siellä myös sarjakuvan ja kuvittamisen opettajana. Vuonna 1995 hän perusti ystävänsä Yirmi Pinkusin kanssa Actus Tragicus -ryhmän sarjakuvien julkaisemista varten. Aikaisemmin he olivat yrittäneet julkaista vaihtoehtosarjakuvaa osana hepreaksi kääntämäänsä MAD-sarjakuvalehteä, mutta lehti ei löytänyt yleisöä.
Aiheesta muualla

Kuvia tai muita tiedostoja aiheesta Rutu Modan Wikimedia Commonsissa
Smart, James: The Property by Rutu Modan – review The Guardian.  6.9.2013. (englanniksi)
Sal

Sal
| --- | --- |
Sijainti:  Barlavento Kap Verde
Saariryhmä:  Barlavento
Korkeimmat kohdat:  Monte Grande (Sal) (en), 48  m 
Pinta-ala:  216 km²
| --- | --- |
Asukasluku:  14 816 (2000)
Asutuskeskukset:  Espargos
Kieli:  portugali, Kap Verden kreolit
muokkaa - muokkaa wikitekstiä - muokkaa Wikidataa
Sal on yksi Kap Verden saarista. Se kuuluu pohjoiseen Barlaventosaarten ryhmään.
Sal on Kap Verden vanhin saari. Se syntyi tulivuorenpurkauksessa noin 50 miljoonaa vuotta sitten. Eurooppalaiset löysivät saaren 3. joulukuuta 1460 ja nimesivät sen Llamaksi.
Salin pinta-ala on 216 km² ja väkiluku 14 816 (2000). Korkein kohta on Monte Vermelhon huippu 406 metrin korkeudessa  merenpinnan yläpuolella. Saaren pituus pohjoisesta etelään on 30 kilometriä ja idästä länteen 12 kilometriä.
Salin pääkaupunki on Espargos.
Saint Lawrencen lahti

| Saint Lawrencen lahti |
| --- | --- |
 Näkymä Saint Lawrencen lahdelle.
Sijainti:  Kanada
Merialue:  Atlantti

Valtiot
Valtio:  Kanada
Saint Lawrencen lahti (engl. Gulf of Saint Lawrence, ransk. golfe du Saint-Laurent) on Kanadan alueella sijaitseva lahti Atlantin valtameressä. Pohjois-Amerikan Suuret järvet laskevat vetensä lahteen Saint Lawrence -joen kautta. Joen kautta kulkee laivaväylä Suurille järville missä sijaitsevat Pohjois-Amerikan teollisuuden ydinalueet. Saint Lawrence -joen suulla sijaitsee Anticostinsaari.
Saint Lawrencen lahti on noin 250 000 neliökilometrin laajuinen. Se on maailman suurin estuaari eli siihen virtaavat joet tuovat makeaa vettä enemmän kun Atlantista tulee suolaista vettä. Sen johdosta lahden alueella oleva vesi on murtovettä. Atlantin puolella on Newfoundland ja Nova Scotian provinssi jonka rannikolla sijaisevat Prinssi Edwardin- ja Cape Bretonin saaret.
Lahden alueella Appalakkien vuorijonon pohjoinen pää ja Kanadan kilven eteläinen pää törmäävät toisiinsa.
Aiheesta muualla

Kuvia tai muita tiedostoja aiheesta Saint Lawrencen lahti Wikimedia Commonsissa
The Wonders of the Gulf of St. Lawrence Oceana. Viitattu 24.10.2019. (englanniksi)
Robert Kahn (säveltäjä)

Robert Kahn (21. heinäkuuta 1865 Mannheim – 29. toukokuuta 1951 Biddenden, Kent) oli saksalaissyntyinen säveltäjä ja pianisti.
Elämä ja ura

Kahn oli juutalaisesta kauppias- ja pankkiirisuvusta. Hän opiskeli sävellystä Berliinissä 1880-luvun alussa. Hän tutustui Joseph Joachimiin, jolle omisti viulusonaattinsa (op. 5) ja jousikvartettonsa (op. 8). Joachimin, Hans von Bülowin, Clara Schumannin ja erityisesti Johannes Brahmsin tuki edesauttoi Kahnin varhaista menestymistä säveltäjänä. Kahn oli vuonna 1887 täydentämässä osaamistaan Wienissä ja tapasi siellä päivittäin Brahmsin, jonka vaikutus Kahnin sävellystyyliin osoittautui kestäväksi. Kahnin ystäviin kuuluivat myös kirjailijat Christian Morgenstern ja Gerhart Hauptmann, joiden teokset toimivat useiden Kahnin laulujen pohjina.
Opintojensa jälkeen Kahn työskenteli korrepetiittorina Leipzigin oopperassa ja vuosina 1893–1930 opettajana Berliinissä. Hän nautti suurta arvostusta sekä esiintyjänä että säveltäjänä ennen kansallissosialismin nousua. Loppuvuodesta 1938 Kahn muutti Isoon-Britanniaan, jossa pysyi kuolemaansa saakka. Hän asui vaimonsa kanssa Kentin Biddendenissä.
Musiikki

Kahnin tuotanto koostuu pääasiassa lauluista, kuoroteoksista, pianomusiikista ja kamarimusiikista. Hän laati kaksi teosta täydelle orkesterille. Hänen vokaaliteoksiinsa kuuluvat 7 Gesänge (op. 49), Sturmlied (op. 53, 1910, neliääniselle sekakuorolle, orkesterille ja uruille) ja 9 Gedichte von Johann Wolfgang von Goethe (op. 55). Kahnin muita teoksia ovat muiden muassa Sellosonaatti nro 2 (d-molli, op. 56, 1911) ja Serenadi (f-molli, op. 73, 1923) oboelle, käyrätorvelle ja pianolle. Saksasta poistumisensa jälkeen Kahn sävelsi vielä yli tuhat pianokappaletta.
Sukupolvensa avantgardistisesta liikehdinnästä huolimatta Kahn sävelsi klassillis-romanttisen tyylin mukaisesti läpi elämänsä Johann Sebastian Bachin, Ludwig van Beethovenin, Robert Schumannin ja Johannes Brahmsin jalanjälkiä seuraten.
Aiheesta muualla

IMSLP: nuotteja
Saguaron kansallispuisto

Puiston sijainti Arizonassa
| --- | --- |
Sijainti:  Piman piirikunta, Arizona, Yhdysvallat
Lähin kaupunki:  Tucson
Pinta-ala:  370 km²
| --- | --- |
Nimi alkuperäiskielellä:  Saguaro National Park 
Tyyppi:  Yhdysvaltain kansallispuisto, kansallispuisto 
Perustettu:  14. lokakuuta 1994
Kävijämäärä:  619 983 (2006)
Hallinto:  National Park Service
muokkaa - muokkaa wikitekstiä - muokkaa Wikidataa
Saguaron kansallispuisto (engl. Saguaro National Park) on Yhdysvaltojen lounaisosassa, Arizonan osavaltiossa sijaitseva kansallispuisto. Kansallispuisto kattaa yhteensä 370 km²:n kokoisen maa-alan, ja se jakaantuu kahteen osaan Tucsonin kaupungin itä- ja länsipuolella. Puisto on perustettu 1933. Se on saanut nimensä saguarokaktuksen mukaan.
Kansallispuiston tärkein biotooppi on Sonoran aavikko. Itäosassa ovat 2600 m korkeat Rinconvuoret ja länsiosassa Tucsonvuoret. Puiston molemmissa osissa on pysäköintialueet ja suosittuja vaelluspolkuja, joilla järjestetään opastettuja retkiä auringon nousun tai laskun aikaan – keskipäivän kuumuus voi olla liian vaarallista.
Aiheesta muualla

Kuvia tai muita tiedostoja aiheesta Saguaron kansallispuisto Wikimedia Commonsissa
Puisto National Park Servicen sivuilla
Yhdysvaltain kansallispuistot
Acadia
American Samoa
Arches
Badlands
Big Bend
Biscayne
Black Canyon of the Gunnison
Bryce Canyon
Canyonlands
Capitol Reef
Carlsbad Caverns
Channel Islands
Congaree
Crater Lake
Cuyahoga Valley
Death Valley
Denali
Dry Tortugas
Everglades
Gates of the Arctic
Glacier
Glacier Bay
Grand Canyon
Grand Teton
Great Basin
Great Sand Dunes
Great Smoky Mountains
Guadalupe Mountains
Haleakalā
Hawaii Volcanoes
Hot Springs
Isle Royale
Joshua Tree
Katmai
Kenai Fjords
Kings Canyon
Kobuk Valley
Lake Clark
Lassen Volcanic
Mammoth Cave
Mesa Verde
Mount Rainier
North Cascades
Olympic
Petrified Forest
Pinnacles
Redwood
Rocky Mountain
Saguaro
Sequoia
Shenandoah
Theodore Roosevelt
Virgin Islands
Voyageurs
Wind Cave
Wrangell-St. Elias
Yellowstone
Yosemite
Zion
Panoramakuva.
Robert Kagan

| Robert Kagan |
| --- | --- |

Henkilötiedot
Syntynyt: 16. syyskuuta 1958 (ikä 66) Ateena, Kreikka
Kansalaisuus:  yhdysvaltalainen
Ammatti:  historioitsija
Puoliso:  Victoria Nuland
Muut tiedot
 Nimikirjoitus
Robert Kagan (s. 26. syyskuuta 1958 Ateena, Kreikka) on yhdysvaltalainen historioitsija, kolumnisti, kirjailija ja politiikan taustavaikuttaja. Hän on toiminut muun muassa Hillary Clintonin avustajana.
Kagan ja William Kristol perustivat Project for the New American Century -ajatushautomon. Kagan on myös Brookings Institutionin vanhempi tutkija ja Washington Postin kolumnisti.
Kagan oli republikaanisen puolueen jäsen ja muun muassa Irakin sodan kannattaja, mutta hän erosi puolueesta, kun Donald Trump valittiin puolueen presidenttiehdokkaaksi. Hän on sittemmin luonnehtinut itseään liberaaliksi internationalistiksi.
Ennen Irakin sotaa ilmestyneessä kirjassaan Paratiisin vartijat (2003) Kagan määrittelee amerikkalaisten olevan Marsista, eurooppalaisten Venuksesta, mutta marsilaisten takaavan Venuksen rauhan.
Kagan vaati sodan julistamista Yhdysvaltain vihollisia vastaan jo samana päivänä kun syyskuun 11. terroriteot tapahtuivat. Kolmen kuukauden kuluttua hän nimesi kohteeksi Irakin, sanoen että hyökkäys maahan ei vaatinut edes yhteyttä terroritekoihin. Irakin sodan venyessä Kagan joutui epäsuosioon.
Kagan on sotahistorioitsija Donald Kaganin poika. Hän on naimisissa diplomaatti Victoria Nulandin kanssa, joka oli Barack Obaman apulaisulkoministeri. Nuland oli kahden demokraattipresidentin Ukrainan-politiikan takana.
Suomennetut teokset

Paratiisin vartijat – Yhdysvallat, Eurooppa ja uusi maailmanjärjestys.  (Of Paradise and Power – America and Europe in the New World Order, 2003)  Suomentanut Heikki Karjalainen. Tammi, 2003.  ISBN 951-31-2957-8.
Huomautuksia

↑  Kagan käyttää tässä vertauksena yhdysvaltalaisen ihmissuhdeneuvojan John Grayn usein siteerattua kirjan nimeä Miehet ovat Marsista, naiset Venuksesta.
Aiheesta muualla

Kuvia tai muita tiedostoja aiheesta Robert Kagan Wikimedia Commonsissa
Saburō Kawabuchi

| 0 | 1 | 2 |
| --- | --- | --- |

Henkilötiedot
Syntymäaika: 3. joulukuuta 1936
Syntymäpaikka: Osaka, Japani
Pelipaikka: Hyökkääjä
Seurat
| Vuodet | Seura | O (M) |
| 1961–1970 | Furukawa Electric |  |
Maajoukkue
| 1958–1965 | Japani | 26 (8) |
Saburō Kawabuchi (jap. 川淵 三郎; s. 3. joulukuuta 1936 Osaka, Japani) on japanilainen jalkapalloilija.
Jalkapallomaajoukkue

Saburō Kawabuchi edusti Japanin maajoukkuetta vuosina 1958–1965. Hän osallistui muun muassa Kesäolympialaisiin 1964.
Tilastot

| Japanin maajoukkueessa> Vuodet | Japanin maajoukkueessa> ottelut | Japanin maajoukkueessa> maalit |
| --- | --- | --- |
1958: 2
| 1959 | 9 | 3 |
| 1960 | 1 | 0 |
| 1961 | 6 | 1 |
| 1962 | 6 | 2 |
1963: 0
1964: 0
| 1965 | 2 | 0 |
| Yhteensä | 26 | 8 |
Aiheesta muualla

National Football Teams
Japan National Football Team Database
Japanin joukkue – Jalkapallo kesäolympialaisissa 1964
1 Hosaka |
2 Katayama |
3 M. Miyamoto |
4 Hiraki |
5 Yamaguchi |
6 Suzuki |
7 Kami |
8 Kamata |
9 Tomizawa |
10 Ogi |
11 Mori |
12 Kawabuchi |
13 Yaegashi |
14 Watanabe |
15 Kamamoto |
16 T. Miyamoto |
17 Tsugitani |
18 Sugiyama |
21 Yokoyama |
Valmentaja Naganuma
Japanin jalkapallomaajoukkueen päävalmentajat
Sasaki (1921) • Nishida (1923) • Yamada (1925) • Suzuki (1930) • Takenokoshi (1934) • Suzuki (1936) • Takenokoshi (1938–40) • Kudō (1942) • Ninomiya (1951) • Takenokoshi (1951–56) • Takahashi (1957) • Kawamoto (1958) • Takenokoshi (1958–59) • Takahashi (1960–62) • Naganuma (1962–69) • Okano (1970–71) • Naganuma (1972–76) • Ninomiya (1976–78) • Shimomura (1979–80) • Watanabe (1980) • Kawabuchi (1980–81) • Mori (1981–85) • Ishii (1986–87) • Yokoyama (1988–91) • Ooft (1992–93) • Falcão (1994) • Kamo (1994–97) • Okada (1997–98) • Troussier (1998–02) • Zico (2002–06) • Osim (2006–07) • Okada (2007–10) • Hara (2010) • Zaccheroni (2010–14) • Aguirre (2014–15) • Halilhodžić (2015–18) • Nishino (2018) • Moriyasu (2018–)
Sakya

Sakya-linjan johtajia kuvaava maalaus. Sachen Kunga Nyingpo keskellä.
Sakya (tiibetiksi ས་སྐྱ་) on yksi tiibetinbuddhalaisuuden neljästä pääkoulukunnasta. Koulukunnan perusti Khön Könchok Gyalpo vuonna 1073. Sen ensimmäinen hengellinen johtaja oli Gyalpon poika, Sachen Kunga Nyingpo (1092–1158), joka perusti ensimmäisen sakya-luostarin.
Sakya keskittyy ennen kaikkea tantriseen harjoitteluun. Keskeisessä asemassa ovat mielikuvituksen ja oman ruumiin tutkiskelu..
Verrattuna muihin koulukuntiin, sakya on poikkeuksellinen siinä mielessä, että sen pääopettajan asema kulkee yhdessä Khönin perheessä. Perheestä yksi miespuolinen jäsen toimii ns. linjan jatkajana (ngachang) eli valkopukuisena lamana, joka voi mennä naimisiin huolimatta asemastaan munkkina. Muut Khönin perheen miespuoliset jäsenet voivat olla munkkeja..
Nykyään sakya on jakautunut kolmeen koulukuntaan:
Sa skya
Ngorpa
Tshar pa
Sagres (1858)

| Sagres |
| --- | --- |


Aluksen vaiheet
Rakentaja:  Messrs. Young, Son and Magnay, Limehouse
Laskettu vesille:  3. heinäkuuta 1858
Poistui palveluskäytöstä:  1898
Tekniset tiedot
Uppouma:  1 382 t
Pituus:  79 m
Leveys:  9,9 m
Syväys:  4,47 m
Koneteho:  300 hv
Nopeus:  12,6 solmua
Miehistöä:  137
Aseistus
Aseistus:  14 tykkiä
Sagres oli Portugalin laivaston vuonna 1858 vesillelaskettu korvetti.
Valmistus

Alus tilattiin Messrs. Young, Son and Magnaylta Limehousesta, missä se laskettiin vesille 3. heinäkuuta 1858.
Palvelus

Alus oli 1884-1898 Douro-jokeen ankkuroituna koululaivana ja poistettiin palveluksesta 1898.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: pt:Sagres (corveta)
Käännös suomeksi
Ruttokoirat

| Ruttokoirat> The Plague Dogs.Alkuperäisteos |
| --- | --- |
Kirjailija:  Richard Adams
Kuvittaja:  Alfred Wainwright
Kansitaiteilija:  Martin White
Kieli:  englanti
Genre:  eläinfantasia, seikkailukirjallisuus, tieteiskirjallisuus
Kustantaja:  Allan Lane
Julkaistu:  1977
Suomennos
Suomentaja:  Kristiina Rikman ja Panu Pekkanen
Kustantaja:  WSOY
Julkaistu:  1978
Sivumäärä:  437
ISBN:  951-008-843-9
Löydä lisää kirjojaKirjallisuuden teemasivulta
Ruttokoirat (engl. The Plague Dogs) on Ruohometsän kansan kirjoittajan Richard Adamsin kolmas romaani, joka kertoo kahden eläinkoelaitoksesta karkaavan koiran ystävyydestä ja tapahtumia seuraavasta hallituksen ja median ajojahdista. Se julkaistiin englanniksi vuonna 1977 ja suomeksi seuraavana vuonna. Suomennoksen kustansi WSOY ja käänsi Kristiina Rikman. Runot suomensi Panu Pekkanen ja kirjan nimiöaukeamalla olevan kartan piirsi Alfred Wainwright.
Juoni

Romaani kertoo kahden koiran, Nipsun ja Räyhkän, pakomatkasta hallituksen tutkimusasemalta Englannin järviseudulla, jossa he kokivat julmaa kaltoinkohtelua. He alkavat elää omillaan saadessaan apua ketulta, joka puhuu heille murteellista kieltä. Jouduttuaan näkemään nälkää koirat hyökkäävät huipun laella lampaiden kimppuun, ja opportunistinen toimittaja kirjoittaa tapauksesta verenhimoisten ihmissyöjähirviöiden hyökkäyksenä. Seuraa suuri koirajahti, joka yltyy, kun herää epäilyksiä, että koirat olisivat voineet altistua biologiselle aseelle kuten paiserutolle.
Sovitukset

Ruohometsän kansa-elokuvan ohjannut ja käsikirjoittanut Martin Rosen teki animaatioelokuvan myös Ruttokoirista, joka julkaistiin vuonna 1982.
Roxie Hart

| Roxie Hart |
| --- | --- |

Ohjaaja:  William A. Wellman
Käsikirjoittaja:   Nunnally Johnson  Ben Hecht 
Perustuu:  Maurine Dallas Watkinsin näytelmään
Tuottaja:  Nunnally Johnson
Säveltäjä:  Alfred Newman
Kuvaaja:  Leon Shamroy
Leikkaaja:  James B. Clark
Tuotantosuunnittelija:  Richard Day
Pukusuunnittelija:  Gwen Wakeling
Pääosat:   Ginger Rogers  Adolphe Menjou  George Montgomery 
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  20th Century Studios Netflix
Ensi-ilta:  Yhdysvallat 20. helmikuuta 1942
Kesto:  75 minuuttia
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Roxie Hart (myös Chicago ja Chicago Gal) on vuonna 1942 ensi-iltansa saanut William A. Wellmanin ohjaama ja Nunnally Johnsonin tuottama yhdysvaltalainen komediaelokuva, jonka pääosissa ovat Ginger Rogers, Adolphe Menjou ja George Montgomery.
Juoni

Roxie Hart sijoittuu 1920-luvun Chicagoon, missä revyytyttö Roxie Hartin (Ginger Rogers) kelvoton aviomies (George Chandler) murhaa miehen ja vaatii Roxieta ottamaan syyt niskoilleen, koska valamiehistöt harvoin lähettävät naisia sähkötuoliin. Roxie suostuu, koska pitää julkisuutta hyödyllisenä hänen uralleen. Roxien tapauksen ottaa käsiteltäväksi asianajaja Billy Flynn (Adolphe Menjou). Oikeudenkäyntiä seuraava toimittaja Homer Howard (George Montgomery) rakastuu Roxieen, jonka hän vie vihille, kun Roxie jättää hänen raukkamaisen aviomiehensä.
Näyttelijät

| 0 | 1 | 2 |
| --- | --- | --- |
|  Ginger Rogers  | … |  Roxie Hart   |
|  Adolphe Menjou  | … |  Billy Flynn   |
|  George Montgomery  | … |  Homer Howard   |
|  Lynne Overman  | … |  Jake Callahan   |
|  Nigel Bruce  | … |  E. Clay Benham   |
|  Phil Silvers  | … |  Babe   |
|  Sara Allgood  | … |  rouva Morton   |
|  William Frawley  | … |  O’Malley   |
|  Spring Byington  | … |  Mary Sunshine   |
|  Ted North  | … |  Stuart Chapman   |
|  Helene Reynolds  | … |  Velma Wall   |
|  George Chandler  | … |  Amos Hart   |
|  Charles D. Brown  | … |  Charles E. Murdock   |
|  Morris Ankrum  | … |  Martin S. Harrison   |
|  George Lessey  | … |  tuomari Cannon   |
|  Iris Adrian  | … |  "Two-Gun" Gertie Baxter   |
Tuotanto

Nunnally Johnson ja Ben Hecht laativat käsikirjoituksen Maurine Dallas Watkinsin näytelmän Chicago (1926) pohjalta. Alkuperäinen Broadway-näytelmä sai ensi-iltansa Music Box Theatressa 30. joulukuuta vuonna 1926. Näytelmää esitettiin 172:n esityksen ajan, ja se suljettiin toukokuussa 1927.
Roxie Hart on uudelleenfilmatisointi vuoden 1927 mykkäelokuvasta Intohimojen syleilyssä, jonka pääosassa on Phyllis Haver. Toinen alkuperäiseen näytelmään perustuva elokuva on vuonna 2002 ilmestynyt Chicago, jonka pääosissa ovat Renée Zellweger, Catherine Zeta-Jones ja Richard Gere. Chicago-näytelmän pohjalta on tehty myös musikaali Chicago (1975).
Roxie Hartin kuvaukset alkoivat lokakuussa 1941 ja päättyivät 2. tammikuuta 1942. Elokuva kuvattiin Los Angelesin Century Cityssä sijaitsevilla 20th Century Foxin studioilla. Roxie Hartin rooli oli aluksi tarkoitettu Alice Fayelle, joka ei raskautensa takia voinut ottaa roolia vastaan.
Julkaisu ja vastaanotto

Roxie Hart sai Yhdysvaltain ensi-iltansa 20. helmikuuta vuonna 1942 New Yorkissa. Tuotantoyhtiönä toiminut 20th Century Fox oli myös elokuvan levittäjänä Yhdysvalloissa. Rotten Tomatoes -sivuston mukaan kriitikoiden arvosteluista 89 prosenttia on myönteistä perustuen yhdeksään arvosteluun.
20th Century Fox julkaisi Roxie Hartin ensimmäisen kerran DVD:lle Yhdysvalloissa 20. huhtikuuta vuonna 2004. Elokuvaohjaaja Stanley Kubrick on kerran kertonut Roxie Hartin olleen yksi hänen suosikkielokuvistaan.
Aiheesta muualla

Roxie Hart Internet Movie Databasessa (englanniksi)
Roxie Hart AllMoviessa. (englanniksi)
Roxie Hart Rotten Tomatoes -sivustolla (englanniksi)
Ronja Heikkiniemi

| Ronja Heikkiniemi> Henkilötiedot |
| --- | --- |
Koko nimi:  Ronja Heikkiniemi
Syntynyt: 3. joulukuuta 1998 (ikä 25)
Kansalaisuus:   Suomi
Lentopalloilija
Lempinimi:  Rone
Pituus:  182 cm
Nyk. joukkue:   Geneve Volley
Sarja:  Sveitsin pääsarja
Pelaajaura
Ammattilaisjoukkueet
2013-2014 2014-2015 2015-2016 2016-2017 2017-2018 2018-2019 2019-2020 2020-2021 2021-2022 2022-2023 :   LP Viesti, Salon Viesti (II)   Kuortane, LP Viesti   LP Viesti   LP Viesti   LP Viesti   Hämeenlinna   LP Kangasala   LP Kangasala  LP Kangasala  Geneve Volley 
Ronja Heikkiniemi (s. 3. joulukuuta 1998) on suomalainen lentopalloilija, joka edustaa sveitsiläistä Geneve Volleyta. Hänen kasvattajaseura on Salon Viesti.
Liigauran Heikkiniemi aloitti LP Viestin paidassa yhdellä liigaottelulla kaudella 2013-2014. Avauspeli liigauralla oli HPK - LP Viesti 4.1.2014.
Kauden 2014-2015 Heikkiniemi pelasi Kuortaneen joukkueessa muiden ikäluokan maajoukkuepelaajien kanssa. Helmikuun alussa hän siirtyi kotikaupunkinsa Salon liigajoukkueeseen LP Viestiin. Debyyttinsä hän teki kotikentällä liigassa 1.2.2015 OrPoa vastaan. Kauden päätteeksi Heikkiniemi juhli Suomen mestaruutta 2015. Heikkiniemi on lisäksi saavuttanut LP Viestissä SM-hopeaa 2016 ja Suomen mestaruuden uudelleen 2017. LP Kangasala saavutti SM-hopeaa 2022. Vuoden läpimurtopelaajaksi hänet valittiin kaudella 2016-2017.
Naisten maajoukkueessa Heikkiniemi oli voittamassa Euroopan liigan hopeaa 2017. Hän on pelannut 59 maaottelua vuoden 2021 loppuun mennessä.
Junioreissa Heikkiniemi on valittu kaksi kertaa SM-turnauksen tähdistöön (2013, 2014), ja voittanut B-tytöissä SM-kultaa 2014, SM-hopeaa 2012 ja 2015 sekä SM-pronssia 2013. C-tytöissä hän on voittanut SM-kultaa 2013 ja SM-pronssia 2012. A-tytöissä hän voitti SM-kultaa 2015.
Heikkiniemi on pelannut tyttöjen eri ikäluokkien maajoukkueissa kuuluen joukkueensa runkopelaajiin. Hän toimi mm U17-maajoukkueen kapteenina EM-karsinnoissa 2015 ja oli mukana Tampereella pelatuissa U19 EM-kisoissa kesällä 2014.
Mestaruusliigassa Heikkiniemestä tuli kaikkien aikojen nuorin kuukauden tähdistöön valittu pelaaja, kun hän muutamaa päivää ennen 17-vuotiaspäiväänsä valittiin marraskuun 2015 liigatähdistöön.
Vuonna 2022 Heikkiniemi siirtyi sveitsiläiseen Geneve Volleyhyn.
Ronja Heikkiniemi on 22 miesten maaottelua ja 506 pääsarjaottelua pelanneen Sami Heikkiniemen tytär. Isä on toiminut myös hänen juniorivalmentajana.
Ronja Heikkiniemi on pelipaikaltaan yleispelaaja.